ᱚ

ᱚ () ᱫᱚ ᱚᱞ ᱪᱤᱠᱤ ᱨᱮᱭᱟᱜ ᱯᱩᱭᱞᱩ ᱟᱠᱷᱚᱨ ᱟᱨ ᱯᱩᱭᱞᱩ ᱨᱟᱦᱟ ᱟᱲᱟᱝ (en:vowel) ᱠᱟᱱᱟ ᱾ ᱛ, ᱜ, ᱝ ᱟᱨ ᱞ ᱱᱩᱠᱩ ᱯᱩᱱᱭᱟᱹ ᱠᱮᱪᱮᱫ ᱟᱲᱟᱝ ᱫᱚ ᱟᱠᱚ ᱥᱩᱢᱩᱝ ᱵᱟᱠᱚ ᱨᱚᱲ ᱧᱟᱢᱚᱜᱼᱟ ᱾ ᱱᱩᱠᱩᱣᱟᱜ ᱥᱟᱰᱮ ᱨᱟᱠᱟᱵ ᱚᱪᱚᱭ ᱞᱟᱹᱜᱤᱫ ᱚ ᱞᱟᱜᱟᱣ ᱠᱟᱛᱮ ᱞᱟᱹᱭ ᱦᱩᱭᱩᱜᱼᱟ ᱾ ᱚ ᱥᱟᱶ ᱱᱩᱠᱩᱣᱟᱜ ᱥᱟᱰᱮ ᱫᱚ ᱱᱚᱝᱠᱟ - ᱚᱛ, ᱚᱜ, ᱚᱝ ᱟᱨ ᱚᱞ ᱾ ᱤᱠᱷᱟᱹᱱ ᱚ ᱚᱪᱚᱜ ᱠᱟᱛᱮ ᱡᱟᱦᱟᱸ ᱥᱟᱨᱮᱡᱚᱜ ᱠᱟᱱᱟ ᱚᱱᱟ ᱜᱮ ᱢᱩᱬ ᱨᱩᱯ ᱫᱚ ᱾ ᱚ ᱫᱚ ᱟᱠᱚᱣᱟᱜ ᱥᱟᱰᱮ ᱨᱟᱠᱟᱵ ᱚᱪᱚᱭ ᱞᱟᱹᱜᱤᱫ ᱜᱮ ᱥᱮᱞᱮᱫ ᱟᱠᱟᱱᱟ ᱾

"ᱚ" ᱨᱮᱭᱟᱜ ᱡᱟᱱᱟᱢ

"ᱚ" ᱫᱚ ᱡᱟᱦᱟᱸᱱᱟᱜ ᱠᱚ ᱞᱚᱜ ᱨᱮᱭᱟᱜ ᱪᱤᱛᱟᱹᱨ ᱠᱷᱚᱱ ᱵᱮᱱᱟᱣ ᱟᱠᱟᱱᱟ ᱾ ᱱᱚᱣᱟ ᱫᱚ ᱥᱟᱱᱛᱟᱲᱤ ᱨᱮᱱᱟᱜ ᱠᱷᱚᱵᱚᱨ ᱠᱷᱚᱱ ᱫᱟᱢᱟᱱᱟᱱ ᱪᱤᱠᱤ ᱠᱟᱱᱟ । ᱱᱚᱣᱟ ᱪᱤᱠᱤ ᱛᱮ ᱜᱮ ᱥᱟᱱᱛᱟᱲᱤ ᱪᱤᱠᱤᱢᱟᱞᱟ ᱫᱚ ᱮᱛᱚᱦᱚᱵ ᱟᱠᱟᱱᱟ ।

'ᱚ' ᱛᱮ ᱟ.ᱲᱟ. ᱜᱟᱵᱟᱱ

ᱯᱮ ᱜᱮᱞ ᱜᱚᱴᱟᱝ ᱪᱤᱠᱤ ᱠᱚ ᱢᱩᱹᱫᱽ ᱨᱮ "ᱚ" ᱫᱚ ᱯᱩᱭᱞᱩ ᱪᱤᱠᱤ ᱠᱟᱱᱟ ᱟᱨ ᱯᱩᱭᱞᱩ ᱨᱟᱦᱟ ᱟᱲᱟᱝ ᱪᱤᱠᱤ ᱦᱚᱸ ᱠᱟᱱᱟ ᱾ ᱚ ᱞᱮᱠᱟ ᱟᱲᱟᱝ ᱚᱜ ᱟᱹᱲᱟᱹ ᱠᱚᱫᱚ ᱚᱱᱟᱨᱮ 'ᱚ' ᱨᱮᱭᱟᱜ ᱡᱟᱯᱟᱜ ᱵᱮᱜᱚᱨ ᱚᱦᱚ ᱜᱮ ᱟᱲᱟᱝ ᱜᱟᱱ ᱠᱚᱜᱼᱟ ᱾

ᱟᱹᱲᱟᱹᱨᱮ "ᱚ" ᱨᱮᱭᱟᱜ ᱵᱮᱵᱷᱟᱨ

"ᱚ" ᱛᱮ ᱟᱹᱲᱟᱹ ᱜᱟᱵᱟᱱ :-

ᱚᱠᱚᱭ, ᱚᱡᱚᱜ, ᱚᱦᱚᱫ, ᱚᱨᱞᱚᱜ, ᱚᱢᱚᱱ, ᱮᱢᱟᱱ ᱾
ᱛᱚᱠᱚᱭ, ᱠᱚᱠᱚᱭ, ᱠᱚᱠᱚᱨ, ᱵᱚᱛᱚᱨ, ᱵᱚᱦᱚᱜ ᱞᱚᱦᱚᱫ, ᱛᱚᱦᱚᱫ, ᱮᱢᱟᱱ ᱾

ᱨᱟᱦᱟ ᱟᱲᱟᱝ ᱠᱚ

 ᱚ
 ᱟ
 ᱤ
 ᱩ
 ᱮ
 ᱳ

ᱟᱨᱦᱚᱸ ᱧᱮᱞ ᱢᱮ

 ᱚᱞ ᱪᱤᱠᱤ

ᱵᱟᱦᱨᱮ ᱡᱚᱱᱚᱲ
ᱤᱝᱨᱟᱡᱤ ᱣᱤᱠᱤᱯᱤᱰᱤᱭᱟ
 Ol chiki

ᱛᱷᱚᱠ:ᱚᱞ ᱪᱤᱠᱤ
ᱛᱷᱚᱠ:ᱨᱟᱦᱟ ᱟᱲᱟᱝ

ᱛᱷᱚᱠ:ᱪᱚᱨᱚᱠ ᱥᱟᱦᱴᱟ🏆 ᱓
ᱛᱷᱚᱠ:ᱥᱟᱱᱛᱟᱲᱤ ᱪᱤᱠᱤ